Diari Oficial de la Generalitat Valenciana


Sumari del DOGV 5620, del 17-10-2007 (2007/12857)

Assumpte civil 001016/2006. Notificació de la sentència a Enrique Casado Torregrosa.
------------------------------------------------------------------------------------

### Dades del document

Número de DOGV
:   5620

Data del DOGV
:   17-10-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/12014


Data del document
:   27-07-2007

Organisme emissor
:   Jutjat de Primera Instància Número 19 de València

Tipus de document
:   Edicte

Descriptors 

:   * sistema judicial

Assumpte civil 001016/2006. Notificació de la sentència a Enrique Casado Torregrosa. [2007/12923]  
Assumpte Civil: 001016/2006.  
Part demandant: Enrique Casado Torregrosa.  
Sobre: altres de jurisdicció voluntària.  
En el judici esmentat, s'ha dictat la resolució el text literal de la qual és el següent:  
«Sentència número 159  
València, 13 de juliol de 2007   
Vistos per Jesús L. Rojo Olalla, magistrat jutge del Jutjat de Primera Instància número 19 dels de València, les presents actuacions del judici d'alliberament de càrregues seguides davant d'este tribunal amb el número 1016/2006 a instàncies d'Enrique Casado Torregrosa, major d'edat, DNI 01054470Z, amb domicili a València, carrer de l'arquitecte Juan Pérez número 2-2º-2ª, representat per la procuradora dels tribunals en la persona d'Evelia Navarro Saiz i assistit de lletrat en la persona de Pablo Salinas Ballester; contra els consorts José Calatayud Sierra i Enma Medina Barrera, i contra els també consorts José María Campos Rubio i Adela Barceló Galve, no personats en actuacions, sense més dades conegudes en el procés i exercida l'acció d'alliberament de càrregues hipotecàries; resulta,  
Antecedents de fet:  
Primer: el 20 de setembre de 2006 va ser presentada la demanda del judici d'alliberament de gravàmens l'àmbit subjectiu i la naturalesa d'acció exercida del qual apareix descrit en l'encapçalament, i se sol·licita, en el suplique, l'orde de cancel·lació de les càrregues o gravàmens hipotecaris que després es diran, així com la de les anotacions que estes porten causa i que afecten la finca propietat de la part actora.   
Respecte d'això el procurador de l'actor va indicar que el seu poderdant és titular, en ple domini, de la finca descrita com: "urbana: a València, carrer del Doctor Sumís número 4, habitatge interior, porta 11 en planta àtic. Superfície terreny: 334'34 m²"; està inscrita en el Registre de la Propietat de València, districte hipotecari número 12, al tom 2038, llibre 550, foli 144, finca número 27571, tenint com a referència cadastral 6348234MC8470O5411UZ. Li pertany per títol d'herència amb adjudicació en escriptura pública de 5 de juny de 2006, inscrita en el registre de la propietat el 7 de juliol de 2006.  
Sobre la finca pengen les càrregues següents:  
A. Hipoteca a favor dels consorts José Calatayud Sierra i Enma Medina Barrera, sobre la totalitat del ple domini, per cent cinquanta euros amb vint-i-cinc cèntims de principal (150,25 €), i per quaranta-dos euros amb set cèntims per a costes (42,07 €). Venciment el dia 24 de setembre de 1953. Apareix formalitzada el dia 24 de setembre de 1952, en escriptura atorgada davant de Fernando Bonet Antón, i constituix la tercera inscripció amb data 12 de novembre de 1952. Figura, al marge, l'anotació de 21 de desembre de 1957 sobre expedició de certificat de càrregues i domini als efectes de l'article 688, de la Llei d'Enjudiciament Civil de 1881, sense que conste referència d'expedient d'origen de l'anotació ni figure la resolució amb què acabara el procés.  
B. Hipoteca a favor dels consorts José María Campos Rubio i Adela Barceló Galve, quant a la totalitat del ple domini, per díhuit euros amb tres cèntims de principal (18,03 €) més tres euros amb un cèntim per a costes (3,01 €). Venciment el dia 27 de gener de 1953. Apareix formalitzada en escriptura atorgada el dia 17 d'octubre de 1952 davant del notari de València, Fernando Bonet i Antón, i constituix la inscripció número setze amb data 27 de juliol de 1953.  
Ambdues càrregues haurien quedat extingides per prescripció de 20 anys conforme a l'article 128 de la Llei Hipotecària des que es va poder promoure l'acció d'execució hipotecària.  
A l'efecte de quantificació de la demanda, va fixar la suma de 500 i 60 euros, respectivament, per les càrregues hipotecàries descrites.  
En el cos d'al·legacions jurídiques s'han citat els articles 40-b, 128, 209 i 210 de la Llei Hipotecària, i 309 i 311 del Reglament Hipotecari.  
Com a documents de la demanda s'acompanya la certificació emesa pel senyor registrador de la propietat, titular del Registre número 12, de València, de 8 de setembre de 2006, respecte de la finca dalt indicada.  
Segon: per provisió de 10 d'octubre de 2006, es va disposar l'admissió a tràmit de la demanda i la publicació d'edictes per a la citació dels consorts demandats, la qual cosa així es va fer en el Butlletí Oficial de la Província (BOP) de València, exemplar del dia 3 de febrer de 2007, pàgina 45; en el tauler d'anuncis de l'Ajuntament de València, des del 30 de gener a l'1 de març de 2007; i en el tauler d'anuncis d'este jutjat.  
Com a conseqüència del transcurs del termini de 10 dies sense que comparegueren, es van produir les crides per edictes amb publicació en el Butlletí Oficial de la Província de València, exemplar de 7 de març de 2007, pàgina 24; en el tauler d'anuncis de l'Ajuntament de València, des del 5 de març al 10 d'abril de 2007; i en el tauler d'anuncis d'este jutjat.  
Tercer: no havent comparegut al procés, es va donar vista al ministeri fiscal qui res no va oposar a la tramitació de l'expedient segons l'informe de 2 de juliol, i queda l'expedient conclús per a sentència.  
Fets provats  
Primer: els de la demanda.  
Segon: el relat de fets provats resulta de la certificació registral acompanyada per la part actora, amb els efectes de document públic de l'article 319, de la Llei d'Enjudiciament Civil (LEC) i que justifica la versió oferida pel demandant.  
Fonaments de dret  
Primer: s'apliquen els articles 40 b, 128 i 209 de la Llei Hipotecària, en relació amb la figura de la prescripció, i han transcorregut més de 20 anys des que consta el venciment de les operacions garantides amb els gravàmens, o des que consta l'última anotació d'exercici d'accions hipotecàries.  
Segon: en aplicació de l'article 394 de la LEC no procedix un pronunciament exprés en costes la condemna del qual no ha sigut interessada fins que no intervinga oposició.  
Decisió:  
La demanda interposada per Evelia Navarro Saiz, procuradora dels tribunals, que actua en nom i representació d'Enrique Casado Torregrosa, contra els consorts José Calatayud Sierra i Enma Medina Barrera, i contra els també consorts José María Campos Rubio i Adela Barceló Galve, ha estat estimada íntegrament:  
I. Ordene la cancel·lació de la hipoteca constituïda a favor dels consorts José Calatayud Sierra i Enma Medina Barrera, sobre la totalitat del ple domini de la finca descrita com: "Urbana: a València, carrer del Doctor Sumís, número 5, habitatge interior, porta 11 de la planta àtic. Superfície terreny: 334,34 m²", inscrita en el Registre de la Propietat de València, districte hipotecari número 12, al tom 2038, llibre 550, foli 144, finca número 27168, en garantia de devolució de cent cinquanta euros amb vint-i-cinc cèntims de principal (150,25 €) i quaranta-dos euros amb set cèntims per a costes (42,07 €), amb venciment el dia 24 de setembre de 1953 i formalitzada el dia 24 de setembre de 1952 en escriptura atorgada davant de Fernando Bonet Antón, constituïda la tercera inscripció el 12 de novembre de 1952.  
II. Ordene cancel·lar l'anotació del 21 de desembre de 1957, practicada al marge de la hipoteca descrita en el punt anterior, amb l'anotació referida a l'expedició de certificat de càrregues i domini als efectes de l'article 688 de la Llei d'Enjudiciament Civil de 1881, sense que conste referència d'expedient d'origen de l'anotació ni figure la resolució amb què acabara el procés.  
III. Ordene la cancel·lació de la hipoteca constituïda a favor dels consorts José María Campos Rubio i Adela Barceló Galve, quant a la totalitat del ple domini de la finca descrita com: "Urbana: a València, carrer Doctor Sumís número 4, habitatge interior, porta 11, en planta àtic. Superfície terreny: 334,34 m²", inscrita en el Registre de la Propietat de València, districte hipotecari número 12, al tom 2038, llibre 550, foli 144, finca número 27038, en garantia de devolució de díhuit euros amb tres cèntims de principal (18,03 €) més tres euros amb un cèntim per a costes (3,01 €), amb venciment el dia 27 de gener de 1953, i formalitzada en escriptura atorgada el dia 17 d'octubre de 1952 davant del notari de València Fernando Bonet i Antón, constituïda la inscripció número setze el 27 de juliol de 1953.  
IV. Declare que no hi pertoca el pronunciament exprés en costes.  
Notifiqueu esta resolució a les parts fent-los saber que no és ferma i que contra ella cap recurs d'apel·lació davant de l'Audiència Provincial de València, i es disposa del termini de cinc dies des de la seua recepció i plantejament per mitjà d'un escrit en forma adreçat al jutjat que anuncie la preparació de la impugnació amb indicació expressa de tractar-se d'esta resolució i dels pronunciaments que són objecte de recurs.  
Lliureu testimoniança de la present resolució pel secretari, qui s'unirà a les actuacions en què es va dictar, i porteu l'original al llibre de sentències (d'acord amb el que establix l'article 265, de la Llei Orgànica del Poder Judicial).  
Així per esta la meua sentència, dictada en primera instància; ho pronuncie, mane i firme; en done fe».  
Diligència de publicació. L'anterior sentència ha estat llegida pel propi jutge que l'ha dictada, en audiència pública, de la qual cosa jo, el secretari, en done fe.   
En atenció al desconeixement de l'actual domicili o residència de la part demandada, per provisió de 27 de juliol de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el tauler d'anuncis del jutjat i en el Butlletí Oficial de la Província de València, per a portar a efecte la diligència de notificació de l'anterior sentència de 13 de juliol de 2007, als consorts José Calatayud Sierra i Enma Medina Barrera, i contra els també consorts José María Campos Rubio i Adela Barceló Galve en parador desconegut.  
El portador d'este edicte queda facultat per a cursar-lo i gestionar-lo.  
València, 27 de juliol de 2007.- El secretari judicial: José Juan Tomás Porter.